Donald Trumpi teine presidentuur

Donald Trumpi teine presidentuur on 47. Ameerika Ühendriikide presidendi Donald Trumpi teine ametiaeg. See algas 20. jaanuaril 2025 tema teise inauguratsiooniga ja peaks lõppema 20. jaanuaril 2029 tema järglase ametissevannutamisega.

 Ametisseastumine 

Donald Trumpi inauguratsioon Ameerika Ühendriikide 47. presidendiks leidis aset 20. jaanuaril 2025 Washingtonis.Robert Treichler Trumps zweite Amtszeit: Noch einmal mit Brutalität, profil.at, 20.1.2025, vaadatud 20.3.2025. Tegu oli teise inauguratsiooniga, mis ei leidnud aset sama presidendi eelmise inauguratsiooniga järjestikku. Ainus varasem president, kes oli valitsenud mittejärjestikustel ametiaegadel oli Grover Cleveland. Ühtlasi oli tegu USA ajaloo teise inauguratsiooniga, mis toimus (ametlikel kinnitustel ilmastikuolude tõttu) siseruumides.Trump isn't first to be second: Grover Cleveland set precedent of nonconsecutive presidential terms, 6.11.2024, vaadatud 20.3.2025.

Traditsioonilisel jumalateenistusel ametisseastumise puhul jutlustas Washingtoni  anglikaani piiskop Mariann Edgar Budde. Ta palus Trumpil olla halastav nende inimeste vastu riigis, kes elavad praegu hirmus, ja aidata neid, kes põgenesid sõja ja tagakiusamise eest, paludes kaastunnet ja sõbralikku vastuvõttu  USAst.Bischöfin von Washington redet Trump bei Gottesdienst ins Gewissen, zeit.de, 22.1.2025, vaadatud 20.3.2025.Fabian Sommavilla.  [https://www.derstandard.at/story/3000000254028/die-pastorin-die-trump-nicht-zum-ersten-mal-die-leviten-gelesen-hat Die Pastorin, die Trump nicht zum ersten Mal die Leviten gelesen hat,  derstandard.at, 22.1.2025, vaadatud 20.3.2025. Pärast jumalateenistust vastas  Trump katedraali kõrval reporterite küsimustel, et jutlus ei olnud eriti köitev "ja nad suudaksid palju paremini".Bishop asks Trump to show mercy to LGBT people and migrants, bbc.com, 21.1.2025, vaadatud 20.3.2025. Sissekandes sotsiaalvõrgustikus Truth Social rääkis ta "niinimetatud piiskopist" ja nimetas teda järeleandmatuks vasakradikaaliks ja Trumpi vihkajaks. Ta nõudis vabadusepalumist.Trump wettert gegen Geistliche, die ihn zu Erbarmen aufruft.; abgerufen am 22. Januar 2025.

 Poliitilised otsused varsti pärast ametisseastumist 
Juba inauguratsioonipäeval andis Trump, nagu ta oli kuulutanud inauguratsioonikõnesDonald Trump is the 47th president. Read his full inaugural speech, globalnews.ca, 20.1.2025.Full: Watch Donald Trump’s inaugural address as 47th U.S. president, nbcnews.com, 20.1.2025.  ja valimisprogrammis Agenda 47, välja mõned dekreedid, korraldused ja memorandumid. Muu hulgas laskis ta tühistada 78 dekreeti, korraldust ja memorandumit, mille oli välja andnud tema eelkäija Joe Biden. Mõned tema tähtsamad meetmed olid:

 Oma pooldajate ees Capital One Arenal allkirjastas ta mõni tund pärast ametivande andmist täitevkorralduse, millega USA astus Pariisi kliimakokkuleppest välja. 
 Samuti tühistas ta alates 2021. aastast kehtinud moratooriumi hukkamistele föderaaltasandil.
 Ovaalkabinetis lisas ta välismaa uimastikartellid USA Riigidepartemangu välismaa terroriorganisatsioonide nimekirja, kuulutas põgenike suure arvu tõttu ning Mehhiko narkosõja mõjul teravnenud USA opioidiepideemia tõttu välja hädaolukorra (necessity) Ameerika Ühendriikide ja Mehhiko piiri ääres. 

Trump ja Venemaa agressioon Ukrainas 

President Bideni ajal toetas USA tugevalt Ukrainat. Alates Donald Trumpi teise presidendiaja algusest on riik liikunud suhete normaliseerimise suunas Venemaaga ja on hakanud survestama Ukrainat.United Nations General Assembly Resolution ES-11/7 Wikipedia

Trumpi läbisaamine Putiniga on olnud kestvalt parem kui läbisaamine Zelenskiga. Esimesel ametiajal, Venemaa ja USA tippkohtumisel Helsingis juulis 2018 teatas Trump pressikonverentsil, et ta usub Putinit, et Venemaa ei sekkunud USA presidendivalimistesse. Vabariiklasest senaator John McCain nimetas seda pressikonverentsi "üheks Ameerika presidendi kõige häbiväärsemaks etteasteks läbi aegade".John McCain: Trump gave 'one of the most disgraceful performances by an American president in memory'. CNN. July 16, 2018. 

Trump survestas Zelenskit uurima Joe Bideni poja Hunter Bideni tegevust Ukrainas.Barrett, Devlin; Zapotosky, Matt; Leonnig, Carol D.; Dawsey, Josh (September 25, 2019). "Trump offered Ukrainian president Justice Dept. help for Biden investigation, memo shows". The Washington Post. 25.09.2019. 

Oma valimiskampaania ajal lubas Trump lõpetada sõja Ukrainas 24 tunniga. Ta on korduvalt teatanud, et see on Bideni sõda ja et kui tema oleks olnud president, poleks see sõda puhkenud.Russian attacks on Ukraine double since Trump inauguration. BBC 6.08.2025 

Suhted Ukrainaga

24. veebruaril 2025 ÜRO Peaassambleel hääletas USA koos Venemaa, Põhja-Korea, Valgevene, Ungari ja veel 13 riigiga vastu resolutsioonile, mis nõuab Vene vägede Ukrainast väljaviimist.USA hääletas vastu ÜRO resolutsioonile, mis nõuab vene vägede Ukrainast väljaviimist. Delfi 24.02.2025.Advancing a comprehensive, just and lasting peace in Ukraine : resolution / adopted by the General Assembly. Resolutsioon ES-11/7 ÜRO 24.02.2025. 

26. veebruaril 2025 teatas Trump valitsuskabineti istungil, et Ukraina liitumine NATO-ga on ebareaalne. 

28. veebruaril 2025 kohtumisel Valges Majas Zelenskiga, et kirjutada alla maavarade leping, ründasid Trump ja asepresident J. D. Vance Zelenskit nagu oleks Ukraina sõja alustaja, kes riskib kolmanda maailmasõjaga, ja Zelenskil paluti Valgest Majast lahkuda. Maavarade lepet ei sõlmitud.Zelensky's previous face-to-face meetings with Trump. BBC 17.08.2025. 

15. märtsil 2025 teatas Trump, et senise presidendi eriesindaja Venemaal Keith Kelloggi vahetas välja Steve Witkoff. Reutersi andmetel oli see Venemaa nõudmine, sest Kellogg oli Ukraina-meelne.Trump limits Kellogg's role to Ukraine envoy after Russian complaints. Reuters 15.03.2025. 

18. juunil 2025 blokeeris USA juhtivate tööstusriikide ühenduse G7 tippkohtumisel jõulise avalduse Ukraina toetuseks.Kanada: USA blokeeris G7 jõulise avalduse Ukraina toetuseks. ERR, 18.06.2025. 

USA on kahel korral peatanud relvaabi Ukrainale. Alates 2025. aasta hiliskevadest on Pentagon takistanud Ukrainal Ühendriikides toodetud ATACMS rakettide kasutamist Venemaal asuvate sihtmärkide vastu.Pentagon Has Quietly Blocked Ukraine’s Long-Range Missile Strikes on Russia. The Wall Street Journal 23.08.2025. 

Pärast 15. augusti 2025 Trumpi ja Putini Alaska kohtumist leidis Trump, et Ukraina peab nõustuma Venemaa nõudmistega.

Suhted VenemaagaVene-Ukraina sõja kronoloogia (1. jaanuar 2025 – 31. mai 2025)

2. mail 2025 ähvardas USA Senat kehtestada uued sanktsioonid Venemaale ja tollitariifid riikidele, mis ostavad vene naftat, gaasi ja muid kaupu. 

14. juulil 2025 teatas Trump, et USA kehtestab Venemaale 50 päeva pärast "väga karmid tollid", kui Ukrainaga rahulepingut ei saavutata. 

28. juulil 2025 teatas Trump, et lühendab Venemaale Ukraina sõja lõpetamiseks antud 50-päevast tähtaega 10–12 päevani. 

30. juulil 2025 teatas Trump, et Venemaad ootavad tollid 10 päeva pärast (pärast 8. augustit), kui Ukraina rahu asjus edasi ei liiguta. 

Telefonikontaktid Putiniga:
12. veebruaril 2025 
18. märtsil 2025 
18. mail 2025 
4. juunil 2025 
3. juulil 2025 

13. märtsil 2025 kohtus USA presidendi eriesindaja Steve Witkoff Putiniga. 

3. aprillil 2025 kohtusid Washingtonis Putini ja Trumpi esindajad Kirill Dmitrijev ja Steve Witkoff. 

6. augustil 2025 kohtusid Venemaa kutsel Moskvas USA presidendi eriesindaja Steve Witkoff ja Venemaa valitseja Putin. 

Kõigi nende kontaktide järel on Trump teatanud suurtest edusammudest liikumisel rahu suunas ning sanktsioonide rakendamine on edasi lükatud. 18. märtsi 2,5-tunnise telefonivestluse järel konstateeris Sirbi peatoimetaja Kaarel Tarand, et Trump on ainuke vaba maailma juhtide hulgas, kes arvab, et Putin temale ei valeta. Telefonikõne ajal andis Putin kaamerate ees sõjaväele käsu lõpetada energiasihtmärkide pommitamine. Samal ajal läks Ukraina suunas lendu 145 raketti ja drooni.Kaarel Tarand. Kuueprotsendi mandaat. Sirp. 21.03.2025. 

Trumpi ametisseasumise järel on Venemaa rünnakud enam kui kahekordistunud. 

15. augustil 2025 Alaskal Anchorage’is võttis Trump Rahvusvahelise Kriminaalkohtu poolt tagaotsitavaks kuulutatud PutinitRahvusvahelise Kriminaalkohtu vahistamismäärused Vladimir Putini ja Marija Lvova-Belova kohta vastu kui head sõpra ja aukülalist. Kohtumisel ei sõlmitud ühtegi kokkulepet. BBC kommenteeris: Alaska tippkohtumine oli Putini jaoks võit. Lühikese kuue kuuga on Putinist saanud lääneriikide paariast partner ja sõber, keda USA pinnal tervitatakse.Paul Adams. Trump's ceasefire pivot will cause dismay in Kyiv and Europe. BBC 16.08.2025. 

18. augustil 2025 helistas Trump Putinile, et korraldada Putini ja Zelenski kohtumine.

Vaata ka
2025. aasta Ameerika Ühendriikide kaubandussõda Kanada ja Mehhikoga
Donald Trumpi Gaza sektori ettepanek 2025. aasta septembris

Viited

Kategooria:Donald Trump